izzako/sundanese-pixelgpt huggingface dataset:
Nurutkeun UNESCO, ruang lingkup tradisi lisan téh dijéntrékeun kieu
Carabinkang nyaéta kuéh tradisional nu dijieun tina bahan dasar tipung béas, cipati, jeung gula bodas
Carabikang kaasup kuéh jajanan pasar tradisional, sanajan ti kitu ieu kuéh remen ogé katempo dijual di "super market" malahan jadi kuéh pilihan di hotél-hotél, susuguh mangsa aya gempungan, acara hajatan, jeung sajabana.. Kuéh carabikang dijieu maké citakan nu maranti, sangkan ukuranna papak rata
Kasréng nyaéta salah sahiji kadaharan has Kabupatén Kuningan
Ieu kadaharan téh saéstuna mah sangu haneut, goréngan haneut, sambel tarasi nu lada pisan, seupan kacambah, jeung purulukan hurang leutik (rebon)
Sangu kasréng téh biasana dibareuli keur mumuluk isuk-isuk
Ngaran sangu kasréng téh dicokot tina ngaran nu ngajaualna nyaéta Ibu Kasrih nu dagang di Terminal Luragung puluhan taun nu kalarung
Anjeunna bisa suksés tina dagang ieu kadaharan
Ku kituna, kiwari loba diturutan kalawan teu ngaleungitkeun ciri has awalnaa
Ieu kadaharan téh disayagakeun keur supir, kenék, kuli, calo, atawa panumpang anu kabeneran transit di terminal
Tapi, beuki dieu sangu kasréng téh mekar jadi kadaharan anu dijual lain di terminal wungkul
Malah jadi kadaharan has anu dipigandrung ku papada masarakat
Kiwari, warung sangu kasréng loba ngajajar utamana di Jalan Luragung-Cibingbin atawa sabudeureun 18 Km beulah wétan Kuningan kota
Al-hamdu lillahi robbil 'alamin (aksara Arab ٱلْحَمْدُ لِلَّٰهِ رَبِّ ٱلْعَالَمِينَ) nyaéta ayat kadua tina Surat Al-Fatihah ayat kadua dina Al-Quran (kalawan nganggap yén kalimah Bismillah téh ayat munggaran)
Tarjamahna kirang langkung kieu:Alhamdu: ari sadaya puji, Lillaahi: éta tetep kagungan Alloh, Robbil ‘Aalamiina: anu Mangéranan pirang-pirang alam
Cangkaruk (sésa) nyaéta sangu sésa beunang moé nepi ka garing
Maksudna supaya bisa ditunda dina waktu nu lila, wangunna kawas jadi béas deui
Sawaktu-waktu bisa diasakan deui jadi sangu, utamana dikaluarkeun mangsa datang usum paceklik
Cangkaruk ogé nunjul kana, béas ketan beunang nyangray atawa digoréng tuluy di tutu tapi henteu nepi ka lembut
Ilaharna dipaké dina upacara budaya, pangantén dina waktu saminggu saméméh prungna hajat kawinan unggal poé kudu ngadahar cangkaruk ketan
Sagigireun diolah jadi sangu deui, cangkaruk ogé dijieun kadaharan séjén nu leuwih pikaresepeun
taya lian diolah jadi opieun atawa lalawuh nu amis, bisa ogé dipaké nyuguhan paréng aya sémah ka imah
Urab nyaéta kadaharan/kulinér tradisional nu dijieun tina rupa-rupa bahan sayuran
Kayaning pucuk sampeu, saladah cai, pucuk gedang, kembang gedang, jantung cau, peuteuy sélong nu geus kolot atawa gumading, gedang ngora, jeung sajabana
Tempo ngadaharna ilaharna dibaturan jeung goréng lauk asin , tahu, jeung témpé
Urab dijieun dina rupa-rupa bahan jeung rasa, bisa lada, gurih, semu amis, jeung sajabana kumaha pangaresep baé
Urab mah kadaharan nu méh aya di unggal daérah malahan mah nepi ka Papua ogé aya, atuh nu ngadaharna ti mimiti rakhayat biasa nepika para inohong ogé pada mikaresep
Bahan-bahan urabeun, kiwari geus disayagikeun dina kaayaan "beku (frozen)"
Ditiiskeun dina suhu "minus 25"°C, bahan-bahan urab ieu bisa ditunda sataun lilana kalawan masih kénéh seger mangsa dipaké
Comring nyaéta téh wancahan tina combro garing
Comring téh kaasup salah sahiji kadaharan tradisional Jawa Kulon nu di dipigandrung ku sakumna strata sosial masarakat
Bahan utama nyieun comring téh nyaéta aci atawa sampeu nu diparud jeung oncom keur nambahan rasa has
Wangun ieu kadaharan téh buleud, leutik, ipis, jeung garing, sabab saacan digoréng téh dipoé heula
Rasana gurih jeung ngurukuk, malah beuki dieu sangkan beuki dipikaresep comring téh loba variasi rasana, saperti kéju, amis lada, balado, jeung sajabana
Moring téh wancahan tina cimol garing
Ieu kadaharan téh kaasup kénéh kana wengkuan kadaharan cimol (aci digemol), ciréng (aci digoréng), jeung cilok (aci dicolok) anu dijieun tina aci (tipung sampeu)
Moring téh dianggap jadi kadaharan has Garut, Jawa Kulon
Di kota asalna, moring geus mekar jadi kadaharan anu lain dipigandrung ku pribumi wungkul
Ngaliwatan téhnologi, moring geus dipikawanoh nepi ka luarnagara
Ényé téh nyaéta salah sahiji kadaharan has Sukabumi nu dijieun tina parud sampeu
Ieu kadaharan sapaliwat mah jiga kicimpring (béca) atawa aya nu nyebut ogé opak
Wangunna buleud, leutik, ipis, jeung garing, sabab dipoé heula
Dijual ka konsumén mah biasana atahna, sabab dianggap leuwih awét najan diingkeun sabaraha lila ogé
Rasana gurih, téksturna ngerekes garing
Kiwari, ényé geus loba variasi tina kemasan jeung rasana kayaning kéju, lada, balado, jeung sajabana
Malah aya variasi séjénna tina wangunna nyaéta "stik" ényé
Getuk lindri nyaéta salah sahiji kadaharan tradisional anu dijieun tina seupan sampeu anu dilembutkeun nepi ka dalit
Sampeu nu ditutuan téh sabot keur panas kénéh sangkan gampang jeung hasilna bakal leuwih pulen
Sanggeus ditutuan nepi ka dalit, tuluy dipurulukan uyah, gula bodas atawa gula beureum sangkan karasana amis gurih
Malah sok aya nu warna-warni keur metot panitén nu ngadaharna
Keur bahan tambahan kadang sok ditambahan parud kalapa
Dividends nyaéta pambagian hasil kauntungan usaha pikeun nu boga saham dumasar kana jumlah saham nu dipimilik
pambagian ieu bakal ngurangan hasil atawa bati nu disimpen sarta kas nu sadia pikeun perusahaan,pambagian kauntungan ka nu boga saham memang tujuan utama tina hiji bisnis
Tata cara mayar dividen
Béwara "emiten" ngeunaan dividen nu rék dibayakeun ka nu boga saham nu disebut ogé tanggal béwara dividen
Rincian tanggal nu diperhatikeun dina mayar dividen nyaéta (Sinuraya, 1999): a. Tanggal bewara (declaration date)
Tanggal béwara mangrupa tanggal nu mana sacara resmi diumumkeun ku emiten ngeunaan bentuk jeung jumlahna, sarta jadwal pambayaran dividen nu rék dilakukeun
Béwara ieu biasana pikeun pambagian dividen regular
Eusi béwara éta nepikeun hal-hal nu dianggap penting kayaning: tanggal pancatetan, tanggal mayar, lobana dividen kas per lembar
b. Tanggal pancatetan (date of record)
Tanggal éta perusahaan ngalakukeun pancatetan ngaran-ngaran nu boga saham
Nu boga saham geus kadaptar dina daptar nu boga saham éta dibéré hakna, sadengkeun nu boga saham nu acan kadaptar dina tanggal pancatetan moal dibéré hak pikeun meunangkeun dividen
c. Tanggal cum-dividend
Tanggal ieu mangrupa tanggal poé terakhir perdagangan saham nu masih aya hak pikeun narima dividen, boh dividen tunai atawa dividen saham
d. Tanggal ex-dividend
Tanggal perdagangan saham éta geus teu lumaku deui hak pikeun narima dividen
Jadi lamun "investor" meuli saham dina tanggal ieu atawa saenggeusna, investor éta teu bisa ngadaptarkeun ngaranna pikeun narima dividen
e. Tanggal pambayaran (payment date)
Tanggal ieu mangrupa waktu mayar dividen ku perusahaan ka nu boga saham nu geus miboga hak dividen
Jadi dina tanggal éta, kabéh investor geus bisa nyokot dividen saluyu jeung bentuk dividen nu geus dibéwarakeun ku "emiten" (dividen tunai, dividen saham)
Bir kocok nyaéta salah sahiji inuman has ti Bogor, Jawa Kulon
Dingaranan bir kocok, ku sabab cara nyieunna dikocok nu ahirna ngaluarkeun budah
Bahan dasarna maké jahé, ku kituna ieu inuman boga mangpaat keur ngahaneutkeun awak
Biasana dijual dina gorobag, nu bisa kapanggih sapanjang jalan di kota Bogor
Bir kocok teu matak mabok, sabab teu ngandung alkohol
Disebut bir téh ngan rupana wungkul nu siga bir
Nyieun bir kocok, sayagakeun bahan-bahan kayaning secang, cengkéh, kapulaga, kiamis, jahé, jeung gula beureum
Mimitina, keueuman botol kaca dina cai nu ngagolak
Sanggeus éta, golakkeun cai, secang, cengkéh, kapulaga, kiamis nepi ka seungit dina seuneu nu leutik
Asupkeun gula beureum nepi ka gula leyur
Saring, tuluy asupkeun kana botol kaca nu geus beresih tadi
Pindang gunung nyaéta kadaharan nu kaasup kana wengkuan angeun lauk kalawan miboga rasa nu has tina bungbu anu dipakéna
Ieu kadaharan mindeng kapanggih di daérah Kabupatén Pangandaran, hususna Parigi, Cijulang, jeung Cimerak
Lauk anu dipaké nyaéta nu dagingna pungkil jeung gancang hipu lamun diasakan, kawas kakap beureum, mangmung, tongkol, jeung cawang
Ari bungbu anu dipakéna nyaéta katuncar, cabé, bawang beureum, bawang bodas, jahé, konéng temen, jeung tarasi
Sabada asak jeung diteundeun dina méja makan, bau pindang gunung téh kacida meleberna malah bisa jadi ngahudang rasa nu rék ngadaharna
Ieu téh dibalukarkeun bungbu has anu dipakéna nyaéta honjé atawa bongborosan jeung daun kadongdong atawa kadongdong nu ngora kénéh
Ieu bungbu téh bakal nambahan rasa seger jeung haseum nu jadi angkeuhan waktu didaharna
Sfigmomanometér atawa ténsiméter nyaéta alat anu diasupkeun kana mansét kantong hawa, digunakeun bareng jeung stétoskop keur ngukur tekenan getih dina arteri
Ieu alat diwengku ku bagéan anu digulungkeun kana leungeun luhur, dijieun tina karét kawas kantong hawa anu bisa ngabeukahan gunana pikeun nahan aliran getih lamun ka jerona dikompakeun hawa
Bagian ieu dihubungkeun jeung pompa hawa, jeung deuih di tungtung lainna jeung pipa anu eusina cai raksa
Cara Gawé Ténsiméter
Prinsip gawé ténsiméter ngagunakeun jangkung kolom (tabung) anu eusina "liquid" statik keur nangtukeun tekenan
Mansét dipasang ngurilingan leungeun jeung tuluy diteken ku tekenan di luhureun tekenan arteri leungeun ("brachial")
Geus kitu tekenanana saeutik-saeutik diturunkeun
Maca jangkung merkuri dina kolom (tabung manométer) ningalikeun "peak pressure" (sistolik) jeung "lowest pressure" (diastolik)
Tensi atawa tekenan getih manusa normal déwasa nyaéta 100-130 mmHg keur tekenan sistolik jeung 60-90 mmHg keur tekenan diastolik
Ténsiméter aya tilu rupa, nyaéta: Cara Kalibrasi
Sangkan ténsimeter bisa digunakeun keur ngukur tekenan getih kalawan hadé, kudu dikalibrasi heula
Stétoskop nyaéta alat pamariksa kaséhatan anu fungsina keur ngadéngé sora internal awak boh sora jantung, bayah/pernafasan, sora arteri jeung sora dina sistem pencernaan manusa jeung sato
Stétoskop disusun tina résonator anu wangunna piringan leutik jeung tabung anu ngahubungkeunana sangkan ngagampangkeun nu ngadéngékeunana
Salian ti éta aya belah anu nyabang anu tungtungna dipasangkeun kana ceuli jeung patali ngaliwatan pipa karét jeung aya deui belah anu dipaké keur mariksa pasién
Belah nu anu terahir ieu ogé patali jeung belah lainna ngaliwatan pipa karét jeung dina tungtungna aya mémbran penghantar sora
Sanajan wangunna sederhana, stétoskop mangrupa penemuan penting di dunya médis
Dokter jeung ahli profésional kaséhatan gumantung kana ieu alat keur nangtukeun diagnosa médis pasien, keur ngalakukeun pamariksaan fisik, jeung pamariksaan tanda vital anu sipatna auskultasi
Ku aya stétoskop, kiwari dokter bisa ngadéngé jeung ngamonitor rupa-rupa sora internal awak pasien boh anu normal boh anu abnormal
Saméméh ayana stétoskop, para dokter langsung némpélkeun ceulina kana belah awak pasién keur mariksa kaayaan umum, diagnosis, jeung rupa-rupa kamungkinan panyakit pasién
Jaman harita dokter kudu paantel langsung jeung awak pasién anu katarajang rupa-rupa panyakit
Hal ieu tangtuna waé ngandung loba résiko jeung bebab moral, komo deui résiko nularna panyakit inféksi baktéri jeung virus
Salian ti éta, tina sisi étika ogé némpélkeun ceuli kana dada pasién komo awéwé mah ngabalukarkeun rasa nu henteu genah
Dina taun 1816, stétoskop kapanggih ku René-Théophile-Hyacinthe Laennec, dokter di rumah sakit Malades Necker-Enfants di Paris Prancis
Basa mimiti dijieun, wangun stétoskop mangrupa tabung kai kosong, can canggih jiga jaman ayeuna
René ngahaja nyiptakeun éta alat sangkan henteu kudu némpélkeun ceulina dina dada para awéwé Prancis
Ieu alat tuluy dimekarkeun ku George Philip Cammann dina taun 1840 nepi ka rupana sigan stétoskop jaman ayeuna
Keur manusa, fungsi stétoskop di antaranaː Sedengkeun keur sato jeung mamalia stétoskop umumna miboga fungsi nu sarua
Dokter sato ogé ngagunakeun ieu alat keur ngamonitoring jeung ngadiagnosa rupa-rupa kasakit sato
Sangkan bisa ngadéngé sora internal awak, waktu ngalakukeun pamariksaan para dokter bakal neundeun résonator/piringan leutik tungtung stétoskop dina belah awak anu hayang dipariksa jeung ngahubungkeunana kana ceuli
Misalna, urang hayang ngadéngé sora jantung, maka stétoskop kudu diteundeun dina lebah dada belah kénca luyu jeung posisi jantung
Lamun pamariksaan sora jeung kelainan bayah, maka stétoskop kudu diteundeun dina luhur dada saluyu jeung posisi organ paru kénca jeung katuhu
Kitu ogé lamun rék mariksa beuteung, makan stétoskop kudu diteundeun dina luhur beuteung
Tapi lamun urang rék mariksa ténsi/tekenan getih, stétoskop kudu digunakeun babarengan jeung alat kaséhatan lianna nyaéta sfigmomanométer atawa ténsiméter
Audit mangrupa ngumpulkeun sarta mariksa bukti nu aya patalina jeung inpormasi pikeun nangtukeun sarta nyieun laporan ngeunaan tingkat kasaluyuan antara inpormasi jeung kritéria nu geus ditangtukeun
Audit kudu dilakukeun ku nu boga kaahlian sarta "independen"
Audit bisa digolongkeun kana tilu rupa, nyaéta audit operasional ("operasional audit)", Audit kapatuhan (audit compliancy")", jeung audit laporan kauangan ("financial statement audit)."
Audit Operasional ("Operasional Audit")
Dina audit jenis ieu, audit nu dilakukeun fokus ka pamariksaan "efisiensi" sarta "efektivitas" operasional perusahaan
Bukti nu dikumpulkeun nu aya patalina jeung operasional perusahaan dibandingkeun jeung standar atawa kabijakan nu lumaku nu geus ditangtukeun ku perusahaan
Hasilna mangrupa rékoméndasi nu ditepikeun ka pihak perusahaan
Audit Kataatan ("Compliance Audit")
Palaksanaan audit kataatan ditujukeun pikeun nangtukeun tingkat kapatuhan audit kana aturan, prosedur, atawa regulasi nu ditangtukeun
Hasil tina audit kapatuhan dilaporkeun ka pihak manajemén salaku pihak utama nu aya patali jeung tingkat kapatuhan perusahaan ka prosedur sarta regulasi atawa aturan
Audit Laporan Kauangan (Financial Statement Audit)
Dina palaksanaan audit laporan kauangan, auditor kudu fokus nangtukeun tingkat kawajaran jeung tingkat kasaluyuan antara laporan kauangan jeung standar akuntansi nu lumaku kayaning PSAK, IFRS, jeung GAAP
Tingkat kawajaran laporan kaungan ditangtukeun dumasar kana bukti—bukti nu geus dikumpulkeun ku auditor
Hasil audit ngeunaan tingkat kawajaran laporan kauangan dipedalkeun dina laporan audit nu eusina mangrupa opini ti Auditor
Audit investigatif nyaéta: Jadi, auditing téh nyaéta hiji runtuyan kagiatan ngeunaan:
Neraca atawa laporan posisi kauangan (bahasa Inggris: "balance sheet" atau "statement of financial position)" nyaéta salah sahiji bagéan tina laporan kauangan hiji éntiitas nu dihasilkeun dina hiji périodé akuntansi, pikeun nunjukkeun posisi kauangan éntitas éta diahir périodé
Neraca diwangun ku tilu unsur nyaéta, aset, liabilitas jeung ekuitas nu dihubungkeun ku persamaan akuntansi ieu diandap: aset = liabilitas + ekuitas Informasi nu bisa dipidangkeun dineraca di antarana kayaning posisi sumber pakaya éntitas jeung sumber biaya pikeun meunangkeun pakaya entitas éta dina hiji periode akuntansi (triwulan, caturwulan, atawa taunan)
Pernyataan standar keuangan
Saluyu jeung Pernyataan Standar Akuntansi Keuangan No
1 nu dikaluarkeun ku Ikatan Akuntan Indonesia disebutkeun dina neraca: Conto neraca
Contoh neraca di pranala luar :
Sirop pala nyaéta salah sahiji inuman has Bogor anu dijieun tina ékstrak pala jeung rempah-rempah séjénna
Sirop pala téh inuman anu ditaratas ku Posdaya, Désa Dramaga, Kabupatén Bogor nu dijamin seger jeung matak séhat
Sabab saméméhna geus ngaliwatan prosés panalungtikan ku panalungtik ti Departemén Ilmu jeung Téhnologi Pangan, Fakultas Teknologi Pertanian, Institut Pertanian Bogor (IPB), Ir Didah Nur Faridah Msi, Sedarnawati Yasni, jeung Antin Suswantinah
Panalungtikan anu dilaksanakeun téh dina widang industri paimahan nu dipiharep bisa nyieun inuman fungsional keur ngalarapkeun cara produksipangan anu hadé ("Good Manufacturing Practices/GMP"), nepi ka produk anu dihasilkeun ogé miboga fungsional produk nu hadé
Salian ti éta, kagiatan panalungtikan jeung ngabdi ka masarakat di désa penting dilaksanakeun, utamana ngeunaan sanitasi, bahan tambahan pangan, jeung mangpaat kaséhatan tina komponén bioaktif rempah
Ieu kagiatan panalungtikan téh bisa ogé méré pangaweruh ngeunaan prosés nu baku, nangtukeun waktu kadaluarsa, jeung mekarkeun produk ngaliwatan kemasan jeung label
Prosés anu dijéntrékeun bieu téh dilaksanakeun dina produk olahan sirop pala nu dipiharep bisa némbongkeun kualitas sirop nu beureum euceuy jeung bau has pala nu teu leungit
Audit internal nyaéta salah sahiji pungsi pameunteunan mandiri nu dijieun dihiji organisasi, miboga tujuan pikeun nguji sarta ngaevaluasi sababaraha kagiatan nu dilakukeun ku organisasi
Tujuan audiit internal nyaéta pikeun mantuan manajemen organisasi dina pertanggungjawaban nu éféktif
Ditilik tina pihak nu ngalakukeun pamariksaaan, auditor internal gawé pikeun perusahaan, lembaga pamaréntahan, atawa perusahaan nirlaba
Masingkeun nu ngalakukeun audit internal téh bagéan ti perusahaan, tapi dina prak na, auditor internal kudu tetep "obyektif" sarta "independen" atawa mandiri
ti aktivitas nu diaudit
Auditor internal umumna ngalapor ka ménéjér nu geus lila atawa ka Déwan Diréksi
Pikeun leuwih jéntré, ieu di handap definis audit internal numutkeun Ikatan Auditor Internal ("Institute of Internal Auditors – IIA") dikutip ku Messier (2005:514): Audit internal nyaéta hii pameunteunan nu sistematis jeung objektif nu dilakukeun ku auditor internal ka operasi sarta kontrol nu rupa-rupa dina organisasi pikeun nagtukeun: Fungsi sarta tujuan Audit internal
Tujuan-tujuan audit disaluyukeun jeung tujuan manajemen, ku kituna auditor internal aya dina posisi pikeun ngahasilkeun ajén nu luhur ka hal-hal nu dianggap manajemen paling penting pikeun kasuksesan organisasi
Numutkeun Sawyer (2005:32) nyebutkeun yén fungsi internal audit pikeun manajemen nyaéta:
Paraseune Paraseuneu nyaéta para/lalangit nu dijieun leuwih handap perenahna luhureun hawu
Maksudna sangkan kahontal mangsa nyokot suluh, dipaké paranti nunda tur ngagaringkeun suluh sangkan garing/henteu besem, nunda hasil tatanén sangkan henteu babari buruk, sangu jeung deungeuna sangkan teu ku beurit, jeung sajabana
Paraseuneu perenahna di dapur/pawon, dijieun luhureun hawu, jadi salawasna kahaneutan sarta karoris mun aya benerkeuneun atawa cokoteun
Baheula mah nunda bako ogé sok di paraseuneu, ngarana diunun mimitina bako diasupkeun heula kana lodong, tuluy ditunda di paraseuneu
Sakalina diludang, bako téh geus cepel
Aduna kana padudan, nyerebeng heseupna angin-anginan, nya seungit nya banget
Wangunna paraseuneu kawas paranggong, ilaharna dijieun tina awi beunang meulahan
Perenahna dijieun handapeun para imah sarta di saluhureun hawu
Pikeun nyieun paraseuneu henteu sagawayah, kudu kutukangna sakalian mangsa keur ngadegkeun imah sangkan weweg
Carangka nyaéta wadah anu dijieun tina awi beunang nyasap (nganyam)
Wangunna kawas tolombong, pédah baé sasapan leuwing carang tur ilaharna dijieun tina kulit awi (hinis) nu rada kandel
Dina wujudna, carangka mah leuwih basajan sasapan awi leuwih karandel jeung carang
Carangka dimangpaatkeun pikeun wadah mangsa ngala jukut atawa ngarit, ngunjalan hasil tatanén, ngawadahan runtah, panundaan parabot anu teu dipaké, jeung sajabana
Carangka dijieun tina awi tali nu kermeujeuhna lumiat, sagigireun gampang mangsa neukteukan ogé awi tali mah henteu rangu atawa gampang pites
Kiwari tukang nyieun carangka henteu loba kawas baheula, kalindih ku parabot nudijieun tina plastik
Kerak telor (Aksara Sunda Baku: ) nyaéta hiji kadaharan nu mandiri ti kota Jakarta/Batawi, dijieun tina endog jeung sangu ketan aron beunang ngabungbuan
Rasana kurang leuwih lada, rada pangsét meueusan
Kiwari nu dagang kerak telor geus hésé kapanggih, rajeun téh manggihan mun pareng aya acara hajatan atawa acara karaméan séjéna
Cara nyieuna kawilang gampang, endog digoréng jeung ketan bari didaraykeun, mangsa geus méh asak katélna ditangkubkeun, jadi ruhak areng langsung paamprok jeung adonan kerak nu tadi méh asak, di mana geus garing kakara katél balikeun deui
Saméméh dijait, kerak telor nu geus asak dipurulukan ku surundéng, abon sapi, jeung bawang goréng
Nu dagang kerak telor ilaharna maké tanggungan, tanggungan nu sabeulah dieusi hawu jeung katél nu sabeulahna deui dieusian ku bahan-bahan olaheun kayaning endog, ketan, bungbu jeung sajabana
Catang nyaéta tangkal kai ngagelempeng nu geus ngagolér alatan rungkad atawa dituar
Rupa-rupa catang kai téh, bisa alatan geus kolot, peunggas, dituar, kaduruk, jeung sajabana
Catang kai sok kapanggih di tegalan, sisi leuweung, kabawa palid disusukan, sisi basisir, jeung réa-réa deui
Catang ilahar dimangpaatkeun pikeun sasak atawa cukang pameuntasan, di susukan, kamalir, sawah, jeung sajabana
Aya ogé nu dimangpaatkeun paranti ngaso ngaleureuhkeun kacapé mangsa geus réngsé digawé disawah atawa kebon anapon kabeneran keur disajeroning lalampahan
Audit eksternal nyaéta audit nu dilakukeun ku badan (indepnden) eksternal nu geus nyumponan katangtuan
Miboga tujuan pikeun nangtukeun: Naha catetan akuntansi éta geus lengkep, Geus disusun saluyu jeung katangtuan PSAK atawa acan, sarta ninggali laporan kauangann nu disiapkeun tina data geus midangkeun posisi kauangan jeung hasil usaha kauangan sacara wajar atawa acan
Audit eksternal nyaéta pamariksaan sacara rutin pambukuan sarta catetan hiji éntitas nu dilakukeun ku pihak katilu sacara mandiri atawa "independen", pikeun mastikeun yén catétan-catétan nu geus dipariksa akurat sarta saluyu jeung konsep, prinsip sarta standar akuntansi, katangtuan hukum jeung méré pandangan nu bener sarta wajar
Auditor eksternal (audit kauangan/KAP) biasana dilakukeun sacara périodik/taunan
Audit eksternal dilakukeun ku AUditor ti Kantor Akuntan Publik (KAP)
Tujuan audit eksternal
Tujuan audit eksternal nyaéta pikeun mikanyaho naha laporan kauangan taunan perusahaan atawa organisasi geus midangkeun kondisi nu bener ngeunaaan kaayaan "financial" perusahaan atawa organisasi éta
Salian ti éta naha dana nu dipimilik ku intansi éta bener-bener geus dimangpaatkeun saluyu jeung tujuan nu geus di satujuan
Alesan naha audit eksternal diperlukeun nyaéta: masarakat bisa ninggali inpormasi ngeunaan sumber daya ekonomi umum ku sabab masarakat mibga hak pikeun hal éta
Teu kabéh masarakat bisa maca laporan kauangan nu rumit, ku sabab éta dibutuhkeun jasa auditor pikeun mariksa inpormasi éta sakaligus ngalakukeun analisis laporan kauangan
Pikeun ngurangan risiko kasalahan ka hareupna, jadi manajemen kudu ngalakukeun "verifikasi" sarta "akurasi" laporan kauangan
Audit eksternal bisa ngaidentifikasi lamun sistem nu dijalankeun salila ieu kurang éféktif sarta éfisién
Tugas auditor dina audit eksternal
Auditor teu mariksa sakabéh laporan kauangan hiji-hiji ku sabab waktuna lila
Sadengkeun auditor miboga watesan waktu pikeun migawé tugasna
Jadi auditor ngan saukur nguji sababaraha conto transaksi pikeun mikanyaho "validitasna"
Sanggeus éta angggeus, tuluy auditor kudu nyieun laporan ka anggota atawa publik nu ngagambarkeun hiji opini audit ngeunaan akurasi sarta kawajaran laporan kauangan éta, kaasup kaayaan perusahaan atawa organisasi sarta kagiatan-kagiatan salila jangka waktu nu dimaksud
Lamun auditor manggihan laporan kauangan hiji perusahaan atawa organisasi nu teu bener, auditor miboga hak pikeun nepikeun hal éta dilaporan hasil auditing saluyu jeung opini auditor
Sanggeus éta auditor bakal mantuan pikeun konsultasi supaya perusahaan ngalakukeun parobahan atawa nyaluyukeun jeung laporan kauangan nu geus disatujuan ku Dewan
Ilaharna auditor sok nyieun Surat Manajemen nu ditujukeun pikeun bagéan manajemen nu miboga kasalahan atawa nu kurang éféktif sistem kontrol internalna
Dina surat éta ogé eusina aya solusi nu mangrupa rékomendasi ti auditor pikeun ngungkulan masalah éta
Dina audit eksternal aya 5 jenis opini audit, nyaéta: Tahap-tahap Opini Audit
Saacan auditor méré pendapat (opinina), auditor kudu ngalakukeun tahap-tahap audit
Tahap-tahapnya numutkeun Arens etl (2008:132) nyaéta ieu di handap:
Galengan basa Indonesia pematang nyaéta taneuh disawah nu ngahaja dijangkungkeun saeutik paragi ngajaga cai sangkan bisa ngeueuman sawah
Galengan ogé bisa jadi wates hiji sawah jeung sawah nu séjénna, naha wates dina harti harta banda atawa wates dina harti pagawéan.Mangsa datang usum panén jeung ngagarap migawé sawah, galengan téh hiji-hijina jalan pikeun liliwatan boh indit anapon balik
Galengan ogé mibanda kagunaan séjén tayalian ngajaga taneuh sawah jeung leutak henteu kabawa palid, balukarna tangtu sawah henteu subur deui
Mangsa ngagarap sawah pikeun dipelakan deui, galengan pang heulana dipigawé tayalian dipopokan ku leutak sangkan jangkungna henteu ngurangan sarta bisa nahan cai leuwih loba
Nincak usum ngeplang sawah, nuboga atawa nu ngurus sawah getén ngurilingan sawah nempo galengan bisi aya nu totos ku keuyeup
Nincak usum nyaatan galengan mimiti ngajejembrung jukut, ieu meré mangpaat pikeun nu ngarit ngadon ngala jukut parab ingon-ingon
Teu saeutik galengan dimangpaatkeun pikeun pepelakan ("tumpang sari"), kayaning melak hiris, kacang panjang, jayanti, turi, jeung sajabana
Turi ("Sesbania grandiflora") nyaéta tangkal leutik nu asalna tina kulawarga Fabaceae
Ieu tangkal ditaksir mimitina ti Asia Kidul jeung Asia Tenggara, sanajan kiwari mah geus sumebar ka saban daérah utamana nu mibanda iklim tropis
Dina basa inggrisna, "agathi", ngarana dicokot tina bahasa Bengali, "agati"
Tangkal turi mibanda ngaran daérah séwang-séwangan saperti: dina basa (Jawa jeung Sunda, nyebutna tangkal turi); disebut ogé "toroy" ku urang Madura, "tuwi" ceuk urang Bali, "turing, suri" di Sulawesi kalér, "palawu" dina basa Bima, "gala-gala" di Timor
Kai tangkal turi mah kasebut hipu kalayan dina hirupna henteu lila, jangkung tangkalna 5-12 m
Akarna ngajarendil tur matak nambahan subur kana taneuh
Kembangna bijil tina régang, barodas aya ogé nu beureum tur rubak kawas kukupu
Ngagarantung dina saranggeuy aya 2-4 kembang, kembang nu can ligar/masih kudu wujudna kawas arit
Kulit tangkalna hawuk aya ogé nu semu coklat, wajudna kasar bareulah kawas rorombeheun
Dauna kawas daun peuteuy ata selong, pedah leuwih rubak jeung paranjang
Buahna ngawujud polong, ngagantug, kawas kacang panjang, panjangna 20–55 cm, mangsa masih kénéh ngora kelirna héjo dinama geus gumading kulitna robah semu konéng
sikina ogé kawas siki kacang panjang pedah ukuranna leuwih badag
Jayanti ("Sesbania sesban") nyaéta hiji tangkal nu asalna tina kulawarga Papilionaceae
Dina basa Jawa sok disebut "giyanti", atawa "kelor warna"
Di Indonesia, tangkal jayanti loba kapanggih hirup utamana di Pulo Jawa, dipelak dina galengansawah jeung sisi kebon
Ampir kabéh bagéan tangkal jayanti bisa dimangpaatkeun kayaning: ubar, parab ingon-ingon, suluh, gemuk, Téh, jeung sajabana
Tangkalna teu pati jangkung, kurang leuwih 2-6 méter
Dauna kawas daun peuteuy "daun majemuk" sapasang-sapasang aya kana 7-25 pasang dina unggal cupatna
Dauna laleutik, tungtungna lonyod sarta tungtung sisina lemes
Kelir kembanna konéng ngarantuy bijil tina cupat
Buahna wujud polong kawas buah turi pédah leuwih leutik (sagedé nyéré) buahna bijil dina sacupat aya kana 2-5 siki sakapeung leuwih
Cangci nyaéta istilah keur nuduhkeun ranggeuyan paré
Laporan laba rugi nyaéta laporan pikeun ngukur gawé kauangan perusahaan salila hiji périodé
Laporan ieu nunjukkeun aktivitas operasi perusahaan
Numutkeun Van Home jeung Wachowicz (2005:193) laporan laba rugi mangrupa ringkesan ti pendapatan jeung biaya perusahaan salila hiji periode, nu tungtungna bakal mikanyaho kaayaan duiit perusahaan, naha untung atawa rugi pikeun périodé éta
Laporan laba rugi utamana midangkeun informasi hasil gawé
Hasil gawé perusahaan dibutuhkeun pikeun meunteun parobahan potensial sumber daya ékonomi nu mingkin bisa diolah ka hareupna
Informasi hasil gawé éta mangpaat pikeun nebak kapasitas perusahaan dina ngahasilkeun arus kas ti sumber daya nu aya
Salian ti éta sumber daya nu aya ogé mangpaat pikeun ngarumuskeun pertimbangan ngeunaan éféktivitas perusahaan dina ngamangpaatkeun tambahan sumber daya nu aya
Pos-pos laporan laba rugi
Numutkeun Standar Akuntansi Keuangan (2004:1.14) dijéntrékeun yén laporann laba rugi nu lengkep minimal kudu aya pos-pos ieu di handap: Pernyataan Standar Akuntansi Keuangan (2004:1.15) nyarankeun supaya perusahaan midangkeun rincian beban di laporan laba rugi atawa di Catétan Atas Laporan Keuangan atawa disingget CALK kalayan maké klasifikasi nu didasaran tina sifat atawa fungsi beban di jero perusahaan
Unsur laporan laba rugi
Pambagian untung dina laporan laba rugi ngawengku lima bagéan laba, nyaéta: Laba kotor
Laba kotor mangrupa hiji pangukuran pendapatan langsung tina ngajual produkna salila hiji période akuntansi
Laba kotor nunjukkeun sacara langsung sabaraha jauh perusahaan mampu nuutupan biaya produkna
Laba kotor = Pendapatan dari penjualan bersih–Harga pokok penjualan
Laba operasi mangrupa béda antara penjualann jeung sakabéh biaya sarta beban operasi
Laba operasi bisa diigunakeun pikeun ngukur sabaraha jauh kamampuan perusahaan meunanngkeun pendapatan ti kagiatan bisnis utamana
Laba saacan pajak
Laba atawa kauntungan saacan pajak nyaéta jumlah kauntungan saacan pajak penghasilan nu ditangtukeun numutkeun Standar Akuntansi Keuangan
Kauntungan ieu teu mangaruan ka jumlah pajak penghasilan nu sabenerna pikeun pamaké laporan kauangan dina hal nyokot iji kaputusan
Laba atawa kauntungan bersih nunjukkeun "profitabilitas" perusahaan
Laba bersih nyaéta kaleuwihan penjualan bersih kana harga pokok penjualan dipotong beban operasi jeung pajak penghasilan
Faktor-faktor nu mangaruhan laba bersih perusahaan nyaéta pendapatan, beban pokok penjualan, beban operasi, jeung tarif pajak penghasilan
Laba dari operasi berjalan
mangrupa laba atawa kauntungan tina bisnis perusahaan nu keur dillakonan sanggeus bunga jeung pajak
Kauntungan ieu ogé ilahar disebut kauntungan saacan pos luar biasa jeung operasi
Format Laporan laba rugi
Aya dua format laporan laba rugi nu umumna dipaké dina aktivitas laporan kauangan perusahaan, nyaéta: "Single-Step Income Statement"
Dina wangun single step, kabéh pendapatan jeung kauntungan nu kaasup unsur operasi ditempatkeun dina bagéan awal laporan laba rugi, dituturkeun ku sakabéh beban jeung kargian nu aya kaasup kategori operasi
Béda antara total pendapatan jeung kauntungan sarta total beban jeung karugian Ngahasilkeun laba operasi
"Multiple-Step Income Statement"
Laporan ieu misahkeun transaksi operasi ti transaksi "non"-operasi, ogé ngabandingkeun biaya jeung beban sarta pendapatan nu aya patalina
Laba operasional nunjukkeun bédana antara aktivitas biasa jeung aktivitas nu teu biasa atawa "insidentil"
Conto laporan laba rugi
- LAPORAN LABA RUGI -± per 31 Desember Pendapatan Rp
235.900.000 Harga pokok penjualan Rp
212.310.000 Laba Kotor 23.590.000 Biaya Operasional: - Biaya Pemasaran Rp
3.260.000 - Biaya Administrasi &amp; Umum Rp
11.250.000 14.510.000 Laba Usaha Rp
9.080.000 Pendapatan Lain-lain Rp
- Laba sebelum Bunga dan Pajak Rp
9.080.000 Bunga Rp
47.180.000 Laba sebelum Pajak Rp
56.260.000 Pajak Rp
3.971.000 Laba Bersih Rp
Akar kalapa nyaéta kuéh garing nu dijieun tina tipung béas jeung tipung ketan
Ieu kuéh geus teu bireuk deui di wewengkon Sunda mah, ogé di wewengkon Batawi jeung sabudeureunana
Umumna mah ieu kuéh téh disuguhkeun jeung kuéh-kuéh lianna kayaning rangginang, katapang, goréng kacang jeung sajabana dina acara husus
Acara husus nu dimaksud kayaning keur lebaran atawa hajatan
Di wewengkon Bekasi akar kalapa loba diproduksi, ngan kiwari mah alatan kagerus ku jaman, ieu kuéh téh langka diproduksi sacara massal
Ari ieu kuéh mantak disebut akar kalapa téh lain harti bahanna dijieun tina akar kalapa, ieu mah mangrupa istilah injeuman pikeun nyebut ieu kuéh
Nu ngabalukarkeun disebut jadi akar kalapa téh lantaran wangunna nu mirip kawas akar kalapa
Saenyana mah teu mirip-mirip teuing, ngan tina wangunna nu panjang sarta tingcarukcukan, saliwat mah waragadna kawas akar kalapa, paranjang pating aremplad
Akar kalapa umumna mah rasana amis, sok disebut varian original, aya ogé nu rasana asin, malah mah kiwari sok aya nu ditambahan varian rasa lianna, kayaning kéju, jahé, lada, susu jeung sajabana
Dapros nyaéta salah sahiji kadaharan anu dijieun tina parud sampeu atawa tipung béas
Wangunna siga kembang nu ligar, warna-warni, jeung ngarangkadak beukah
Matak pantes, sok aya nu nyebut kembang goyang atawa saroja
Cara nyieunna adonan tina bahan utama dicampur jeung bungbu sapuratina kaasup warna keur ngahudang rasa nu ngadaharna, tuluy geus galo diwangun ligar jiga kembang maké citakan husus
Sanggeus kitu, tuluy dipoé nepi ka garing
Lamun geus garing mah tuluy digoréng nepi ka asak
Tajwīd (تجويد) sacara harfiah miboga ma'na ngaaluskeun atawa ngaéndahkeun
Tajwid asalna tina kecap "Jawwada" (جوّد-يجوّد-تجويدا) dina basa Arab
Dina élmu Qiraah, tajwid hartina ngaluarkeun huruf tina tempatna kalawan merhatikeun sipat-sipat anu dipibogana
Jadi élmu tajwid nyaéta élmu anu niténan kumaha carana ngedalkeun huruf-huruf anu aya dina kitab suci al-Quran
Aya ogé pasualan anu diébréhkeun dina ieu élmu nyaéta "makharijul huruf" (tempat kaluar-asup huruf) , "shifatul huruf" (cara ngedalkeun huruf), "ahkamul huruf" (hubungan antara huruf), "ahkamul maddi wal qasr" (panjang jeung pondokna kekedalan), "ahkamul waqaf wal ibtida’" (ngamimitian jeung ngeureunkeun bacaan), jeung "al-Khat al-Utsmani"
Para ulama yakin yén hukum neuleuman tajwid téh fardhu kifayah, tapi ngamalkeun tajwid waktu maca al-Quran mah fardhu ain atawa wajib ka lalaki jeung awéwé mukallaf atawa nu geus sawawa
Dalil anu ngawajibkeun maca al-Quran maké tajwid téh kieu unggelna
Sunnah (Arab: سنة "sunnah", hartina "arus nu lancar jeung gampang" atawa "jalur aliran langsung") dina Islam nyoko kana sikep, tindakan, kekedalan, jeung cara rasulullah ngalaksanakeun kahirupan atawa garis-garis bajoang (tradisi) anu dilaksanakeun ku rasulullah
Sunnah mangrupa sumber hukum kadua dina Islam, sanggeus Al-Quran
Narasi atawa informasi anu ditepikeun ku para sahabat ngeunaan sikep, tindakan, kekedalan, jeung cara rasulullah disebut hadis
Sunnah anu diparéntahkeun ku Allah disebut sunnatullah (hukum alam)
Sunnah (سنة ˈsunnah, plural سنن sunan) nyaéta kecap basa Arab anu hartina "kabiasaan" atawa "biasa dilaksanakeun"
Sacara istilah sunnah nyaéta jalan anu dipilih ku rasulullah jeung para sahabatna, boh patali jeung élmu, kayakinan, kekedalan, paripolah, atawa kaputusan
Kaum nu yakin kana Sunni ogé disebut "Ahl as-Sunnah wa'l-Jamā'ah" ("jalma-jalma tina tradisi jeung kaum (Muhammad)") atawa "Ahlussunnah" keur singgetanana
Fardu atawa Fardhu dina basa Arab nyaéta status hukum tina hiji kagiatan anu kudu/wajib dilaksanakeun
Dina hukum Islam, fardu miboga harti anu sarua (deukeut pisan) kalayan status hukum wajib ("mazhab syafi'i nyaruakeun fardu kalayan wajib, mazhab hanafi jeung mazhab hambali nempatkeun fardu leuwih luhur tina wajib")
Ninggalkeun nu fardu hartina konsékuénsi dosa, ari ngalaksanakeun mah berarti meunang kahadéan (pahala)
Ain jeung Kifayah
Fardhu wandana aya dua, Fardhu Ain jeung Fardhu Kifayah
Fardhu Ain diwajibkeun ka individu-individu
Ari Fardu Kifayah mah bakal dianggap geus dilaksanakeun lamun sakabéh muslim ngalaksanakeun
Fardu Ain nyaéta status hukum dina hiji aktivitas dina Islam anu wajib dilaksanakeun ku individu anu geus luyu jeung pasaratanana
Dina Islam, ninggalkeun kagiatan anu hukumna Fardu Ain bakal kakeunaan ku dosa
Nu kaasup kana Farhu Ain téh kieu
Fardu Kifayah (Basa Arab: فرض كفاية) nyaéta status hukum tina hiji aktivitas dina Islam anu wajib dilaksanakeun, ngan lamun geus dilaksanakeun ku muslim anu séjén geus dianggap leungit
Conto aktivitas anu kaasup kana fardu kifayah téh kieu
Daon atawa dahon atawa ganggayong ("Nypa fruticans"; ; ) nyaéta sajinis palem nu tumuwuh di lingkungan leuweung bakau atawa wewengkon ranca basisir laut
Daon sumebar di habitat sakuliah samudra Hindia jeung samudra Pasifik.. Di nusantara, ieu tuwuhan téh dipikawanoh ku loba ngaran, kayaning "daonan" (Bms
), "buyuk" (Jw., Bali), "bhunyok" (Md
), "bobo atawa boho" (Manado, Ternaté, Tidoré), "boboro" (Halmahéra), "palean, palenei, pelene, pulene, puleanu, pulenu, puleno, pureno, parinan, parenga, parena" (Seram, Ambon jeung sabudeureunana)
Di sawatara nagara lian, ieu tuwuhan dipikawanoh kalawan ngaran (dina basa Inggris) "Attap Palm" (Singapur), "Nipa Palm" atawa "losa" (Filipina), atawa umumna mah disebut "Nypa palm"
Ngaran ilmiahna mah Nypa fruticans Wurmb, sarta dipikawanoh minangka hiji-hijina anggota marga "Nypa"
Ieu tuwuhan mangrupa hiji-hijina jenis palem ti wewengkon leuweung babakoan
Fosil bubuk sari ieu palem dipikanyaho asalna ti 70 yuta taun ka larung
Sakumaha rumbia ("Metroxylon" spp
), watang tangkal daon mayakpak dina taneuh, ngabentuk dapuran nu kakeueum ku leutak
Ngan rosét daunna nu mucunghul di luhur taneuh di luhur taneuh mah, sangkan daon katempona daon téh jiga nu euweuh watangan
Akar sarabutna panjangna bisa nepi kana 13 m. Lantaran pangakaran ieu daon téh nyecebna ngan kana leutak wungkul, sedengkeun ari leutak miwatek labil, mangka dapuran daon téh bisa kapalidkeun ku cai nepi ka laut
Dari rimpangnya muncul daun-daun majemuk menyirip khas palma, tegak atau hampir tegak, menjulang hingga 9 m di atas tanah
Panjang tangkainya 1-1,5 m; dengan kulit yang mengkilap dan keras, berwarna hijau pada yang muda dan berangsur menjadi cokelat sampai cokelat tua sesuai perkembangan umurnya; bagian dalamnya lunak seperti gabus
Anak daun berbentuk pita memanjang dan meruncing di bagian ujung, memiliki tulang daun yang di sebut lidi (seperti pada daun kelapa)
Panjang anak daun dapat mencapai 100 cm dan lebar daun 4–7 cm
Daun nipah yang sudah tua berwarna hijau, sedangkan daunnya yang masih muda berwarna kuning, menyerupai janur kelapa
Banyaknya anak daun dalam tiap ental mencapai 25-100 helai
Karangan bunga majemuk muncul di ketiak daun, berumah satu, dengan bunga betina terkumpul di ujung membentuk bola dan bunga jantan tersusun dalam malai serupa untai, merah, jingga atau kuning pada cabang di bawahnya
Setiap untai mempunyai 4-5 bulir bunga jantan yang panjangnya mencapai 5 cm
Bunga nipah jantan dilindungi oleh seludang bunga, namun bagian yang terisi serbuk sari tetap tersembul keluar
Bunga nipah betina berbentuk bulat peluru dan bengkok mengarah ke samping
Panjang tangkai badan bunga mencapai 100–170 cm
Tandan bunga inilah yang dapat disadap untuk diambil niranya
Empat hingga lima bulan sejak keluarnya bunga nipah, tandan bunga tersebut dapat disadap
Pada saat ini pengisian biji sedang aktif, maka bila dilakukan penyadapan pasti akan dapat memperoleh jumlah nira yang maksimal
Buah tipe buah batu dengan mesokarp bersabut, bulat telur terbalik dan gepeng dengan 2-3 rusuk, coklat kemerahan, 11 x 13 cm, terkumpul dalam kelompok rapat menyerupai bola berdiameter sekitar 30 cm
Struktur buah mirip buah kelapa, dengan eksokarp halus, mesokarp berupa sabut, dan endokarp keras yang disebut tempurung
Biji terlindung oleh tempurung dengan panjangnya antara 8–13 cm dan berbentuk kerucut
Dalam satu tandan, buahnya dapat mencapai antara 30-50 butir, berdempetan satu dengan yang lainnya membentuk kumpulan buah bundar
Buah yang masak gugur ke air dan mengapung mengikuti arus pasang surut atau aliran air hingga tersangkut di tempat tumbuhnya
Kerap kali buah telah berkecambah senyampang dihanyutkan arus ke tempat yang baru
Tempat tumuwuh jeung sumebarna
Nipah tumbuh di bagian belakang hutan bakau, terutama di dekat aliran sungai yang memasok lumpur ke pesisir
Palma ini dapat tumbuh di wilayah yang berair agak tawar, sepanjang masih terpengaruh pasang-surut air laut yang mengantarkan buah-buahnya yang mengapung
Di tempat-tempat yang sesuai, tegakan nipah membentuk jalur lebar tak terputus di belakang lapisan hutan bakau, kurang lebih sejajar dengan garis pantai
Nipah mampu bertahan hidup di atas lahan yang agak kering atau yang kering sementara air surut
Palma ini umum ditemukan di sepanjang garis pesisir Samudera Hindia hingga Samudera Pasifik, khususnya di antara Bangladesh hingga pulau-pulau di Pasifik
Nipah termasuk jenis tumbuhan yang terancam punah di Singapura
Daun daon nu geus kolot loba dimangfaatkeun sacara tradisional pikeun nyieun hateup imah nu daya tahanna nepi ka 3-5 taun
Daun daon nu ngora kénéh jiga janur kalapa
Kulit balukangna bisa dianyam pikeun nyieun bilik imah nu disebut kajang
Daun daon ogé bisa dianyam pikeun nyieun samak, tas, topi jeung rupaning karanjang anyaman
Di Sumatra, baheula daun daon nu ngora (pucuk) dijadikeun daun udud—nyaéta lambaran bungkus pikeun ngalinting bako—sanggeus disasap kulumudna (kulit ari) nu ipis, dipoé garing, dikalantang pikeun ngabodaskeunna, nu saterusna dipotong-potong saukuran udud
Sababaraha naskah kuna Nusantara ogé maké daun daon minangka alas tulis, lain daun lontar
Balukang jeung upihna bisa dipaké suluh
Upih ngandung selulosa nu bisa dimangpaatkeun minangka bahan baku nyieun "pulp" (bubur kertas)
Nyéréna dipaké sapu, bahan anyam-anyaman jeung tali
Daon bisa ogé disadap nirana kawas lahang kawung, nyaéta cai amis nu diala tina mayang kembang nu can ligar
Nira nu digaringkan ku jalan diasakeun dipasarkeun minangka gula daon ("palm sugar")
Tina hasil oksidasi gula daon bisa dihasilkan cuka
Nira dipeuyeum ngahasilkeun tuak nu dingaranan tuba
Fermentasi satuluyna tina tuba baris ngahasilkeun cuka
Nira daon minangka bahan baku étanol (alkohol) nu bisa dijadikeun bahan bakar nabati gaganti bahan bakar minyak bumi
Etanol nu bisa dihasilkeun nyaéta kl 11.000 léter/ha/taun, jauh leuwih unggul tibatan kalapa sawit (5.000 léter/ha/taun)
Humut jeung buah ngorana ngeunah didahar
Siki buah daon nu ngora, nu disebut tembatuk, jiga cangkaléng (buah atep)
Sedengkeun buah nu geus kolot bisa ditutu pikeun dijadikeun tipung
Areng tina akar daon digunakeun pikeun ubar nyeri huntu jeung nyeri sirah
Gangguan alam nu mindeng narajang pepelakan daon nyaéta angin jeung caah
Sato nu sok ngaganggu mah nyaéta céléng, monyet, beurit, larva bangbung artona, jeung hurang taneuh
Panyakit nu biasa narajang pepelakan daon nyaéta supa
Pepelakan daon nu katarajang panyakit supa tumuwuhna bakal kahambat
Mu nu katarajang jamurna téh puhu buahna, widang sadapan bakal gancang ruksak jeung buruk, sahingga teu bisa disadap deui
Kontaminasi supa panyakit nyumebabkeun turunna kualitas nira
Laporan arus kas nyaéta laporan kauangan nu midangkeun inpormasi ngeunaan panarimaan sarta pangaluaran kas hiji perusahaan salila hiji période
Hal nu biasa dipidangkeun atawa digambarkeun dina laporan kauangan arus kas ("Cash Flow Statement") ngawengku jumlah kas nu ditarima, saperti pandapatan tunai jeung "investasi" tunai ti nu boga usaha sarta jumlah kas nu dikaluarkeun perusahaan, saperti beban-beban nu kuduna dikaluarkeun, pambayaran hutang jeung nyokot "prive"
Klasifikasi laporan arus kas
Dina laporan kauangan arus kas, perusahaan barang atawa jasa, aya 3 bagéan nyaéta: Kas aktivitas operasi
Conto tina kas aktivitas operasi nyaéta pambayaran jeung pandapatan piutang, pambayaran gaji, pangaluaran operasional, jsb
Laporan kas ti aktivitas operasi kawengu ti sababaraha kagiatan atawa operasi utama dina hiji perusahaan nu sacara langsung mangaruhan kas
Kas aktivitas investasi
mangrupa laporan kas kauangan nu aya patalina jeung hasil penjualan jeung pembelian aktiva tetap atawa aktiva permanen
Kas aktivitas pendanaan
Laporan kauangan arus kas nu aya hubungan jeung investasi nu boga perusahaan, panginjeuman dana, jeung dicokotna duit ku nu boga usaha
Laporan keuangan arus kas ngabutukeun data/ informasi ti neraca période saacanna jeung période nu keur lumangsung sarta laporan laba rugi nu keur lumangsung
Tina informasi nu aya dina laporan arus kas ku kituna laporan kauangan arus kas bisa dihartikeun jadi salah sahiji wangun laporan kauangan nu midangkeun informasi ngeunaan panarimaan sarta pangaluaran kas hiji perusahaan salila hiji période
Laporan kauangan arus kas mangrupa laporan nu midangkeun sakabéh panarimaan jeung pangaluaran kas salila période akuntasi
Laporan kauangan arus kas bisa digunakeun pikeun ngaévaluasi dina aktiva bersih perusahaan, struktur kauangan (kaasup likuiditas jeung solvabilitas) sarta kamampuan pikeun mangaruhan jumlah jeung waktu arus kas dina adaptasi jeung parobahan kaayaan jeung kasempetan
Cara nyusun laporan arus kas
Laporan kauangan arus kas ("cash flow statement"), laporan nu disusun atawa dijieun sanggeus nyieun neraca
Laporan ieu disusun numutkeun kana dua sumber data, nyaéta data laporan laba rugi période nu keur lumangsung ("current book") jeung neraca période nu keur lumangsung sarta neraca période saacaanna
Numutkeun cara midangkeun atawa wangunna, laporan kauangan arus kas dibédakeun jadi dua nyaéta dipidangkeun sacara langsung ("direct" "method) "jeung dipidangkeun sacara teu langsung ("indirect method)"
Sacara élemén, euweuh bédana di antara dua cara midangkeun laporan kauangan arus kas éta, bédana ngan aya dina cara midangkeun arus kas nu asalna tina kagiatan operasi
Dina pamidangan langsung ("direct" "method), "arus kas nu asalna tina kagiatan operasional dijéntrékeun jadi dua arus kas nyaéta arus kas asup jeung arus kas kaluar nu tuluy dijéntrékeun deui dina sababaraha jenis panarimaan atawa pangaluaran kas, ku kituna dina pamidangan sacara teu langsung ("indirect method), "arus kas ti kagiatan operasional ditangtukeun ku cara mariksa kauntungan bersih nu dilaporkeun dina laporan laba rugi (biaya panyusutan,
dina laporan laba rugi (biaya panyusutan, kanaékan harta lancar jeung hutang lancar sarta untung/ rugi)
Sacara umum ( "direct method "atawa "indirect method"), aya lima léngkahnu bisa dipaké pikeun cara nyusun laporan kauangan arus kas, nyaéta: Laporan kauangan arus kas mangrupa laporan akhir tina w hiji perusahaan
Sanggeus anggeus nyieun laporan kauangan arus kas, anggeus ogé laporan kauangan dina hiji perusahaan
Tujuan Laporan arus kas
Laporan ieu sacara umum mangpaat (pikeun manajer) pikeun meunteun operasi saacaanna, nu mangpaat pikeun ngarencanakeun aktivitas investasi sarta pambiayaan kaharaeupna
Perusahaan gedé kalayan untung atawa laba bersih nu sakitu gedéna teu ngajamin perusahaan éta miboga kas nu cukup pikeun mayar gajih pagawé jeung meuli kalengkepan perusahaan ka hareupna
Ku kituna, laporan kauangan arus kas disusun kalayan tujuan sacara khusus pikeun: Tina tujuan laporan kauangan arus kas, kamampuan jeung kamekaran perusahaan dina hiji période bisa ditinggali jeung disikepan ku cara investasi pikeun kamekaran perusahaan ku kituna bisa ditangtukeun investasi mana nu bisa ngamekarkeun perusahaan
Mangpaat Laporan arus kas
Laporan kauangan arus kas miboga sababaraha mangpaat pikeun perusahaan barang atawa jasa
Salian mangpaat pikeun perusahaan, laporan ieu ogé mangpaat pikeun loba pihak nu ngabutukeun inpormasi tina laporan éta kayaning investor, kreditor, jeung pihak-pihak séjén lianna
Kasimpulan tina laporan kauangan arus kas bisa ngagambarkeun ka hareupna atawa kamekaran hiji perusahaan ka hareupna
Kuéh saroja atawa kembang goyang nyaéta ngaran salah sahiji kuéh garing nu geus teu bireuk deui pikeun urang Sunda jeung urang Batawi
Nu matak ieu kuéh disebut "kuéh saroja" téh, lantaran wangunna nu kawas kongkolak kembang saroja jeung deuih matak disebut kembang goyang téh ku sabab prosés nyieunna nu digoyang-goyangkeun nepi ka adonanna leupas tina citakan
kuéh saroja dijieun tina tipung béas
Ieu kuéh garing disebut kuéh kembang goyang téh lantaran pas keur digoréngna digoyang-goyangkeun citakanna dina minyak panas
Kiwari ieu kuéh saroja téh geus sayaga dina rupa-rupa rasa
Ayanu rasa arbén, pandan, jeung siki wijen minangka varéasi rasa nepi ka ditambahan ogé warna sangkan leuwih kairut deui pikeun nu nempona
Minangka kuéh nu disuguhkeun dina toplés transparan, kuéh saroja alus kacida katempona mun ditata kalawan rapih
Luyu jeung ngaranna, kuéh saroja wangunna nyurup kawas kembang saroja nu keur ligar
kuéh saroja sorangan mangrupa ngaran sajenis pahiasan nu dipasangkeun dina buuk atawa sanggul kondé jeung bisa obah atawa goyang lantaran miboga pegas nu biasa dipaké ku para pangantén
kuéh saroja jadi susuguh has masarakat Sunda jeung Batawi, deuih ilahar disuguhkeun dina acara poé raya Idul Fitri jeung acara-acara hajatan
kuéh saroja ogé jadi salah sahiji kuéh tradisional nusantara nu disuguhkeun pikeun tamu nu silaturahim lantaran miboga rasa nu garing jeung gurih
Kuéh saroja ogé dipikawanoh kalawan ngaran "kuéh kembang loyang" atawa kuéh loyang di Sumatra mah
Sedengkeun pikeun masarakat Bali mah, hususna pangagem agama Hindu, biasana ngagunakeun ieu kuéh saroja téh minangka salah sahiji sasajén di poé raya kaagamaan, kayaning poé raya Nyepi
Ari bahan nu dipaké pikeu nyieun kuéh saroja mah gampang pisan néanganna
di antarana, endog hayam, gula pasir, tipung béas nu geus diayak, tarigu, cipati, kalapa, wijén bodas, jeung minyak goréng
Jirangan kahiji nu kudu dipilampah téh nyaéta ngocok endog jeung gula nika keun ngembang
Tuluy abreskeun tipung béas nu geus diayak, tipung tarigu, uyah, cipati jeung siki wijén bodas
Adonan nu geus dicampur éta téh digalokeun nikakeun rata jeung leueur